****

**แนวทางการจัดทำแผนการเรียนรู้รายบุคคล**

**ตามหลักสูตรการศึกษานอกระบบระดับการศึกษาขั้นพื้นฐาน พุทธศักราช 2551**

**บทนำ**

การจัดแผนการเรียนรู้รายบุคคล เป็นการจัดการศึกษาที่สนองตอบความแตกต่างของบุคคลจัดการศึกษา เพื่อให้ผู้เรียนได้มีอิสระในการเรียนรู้ โดยการจัดแผนการเรียนรู้ที่มีเวลา ให้ผู้เรียนได้เรียนในวิถีชีวิตผู้เรียนควรจะเรียนในสิ่งที่จำเป็นและสิ่งที่สนใจในการพัฒนาคุณภาพชีวิต เพื่อให้สามารถปรับตัวเข้ากับการเปลี่ยนแปลงของโลก ดังนั้นการจัดการศึกษา จึงต้องออกแบบหลักสูตร เนื้อหาและกิจกรรม การเรียนที่สัมพันธ์กับวิถีชีวิต ความเป็นอยู่ และการประกอบอาชีพ มีวิธีการเรียน ที่เหมาะสมกับผู้เรียนโดยการใช้ทรัพยากร แหล่งเรียนรู้ที่มีอยู่หรือภาคีเครือข่ายร่วมจัดการศึกษา มีการวัดและประเมินผลด้วยวิธีการที่แตกต่างและหลากหลายวิธี หากการจัดการศึกษาสามารถออกแบบและปฏิบัติได้เช่นที่กล่าวมา เชื่อว่าผู้เรียนจะมีความสุขและมีความสนใจที่จะเรียนรู้ร่วมกัน

**หลักการ**

แผนการเรียนรู้รายบุคคลตามหลักสูตรการศึกษานอกระบบระดับการศึกษาขั้นพื้นฐาน พุทธศักราช 2551 กำหนดหลักการไว้ดังนี้

1. เป็นการจัดการศึกษาที่ตอบสนองความแตกต่างของบุคคลซึ่งมีความสนใจ ความต้องการมีสภาพปัญหาที่แตกต่างกัน จึงต้องการเรียนรู้ในเนื้อหาสาระที่แตกต่างกัน ตามบริบทของการประกอบอาชีพการพัฒนาคุณภาพตนเองในด้านต่าง ๆ
2. เป็นการให้ความสำคัญของความรู้และประสบการณ์ที่มีอยู่ในตัวตนของผู้เรียนโดยผู้เรียนสามารถนำความรู้และประสบการณ์นั้นมาเชื่อมโยงสู่หลักสูตรการศึกษาได้
3. เป็นการส่งเสริมให้เกิดการบูรณาการระหว่างวิถีชีวิตและการจัดการศึกษาโดยการจัดการศึกษาต้องมุ่งเน้นการเรียนรู้เรื่องราวในวิถีชีวิต และต่อยอดสู่ความเป็นสากล
4. เป็นการจัดการศึกษาที่ส่งเสริมให้ภาคีเครือข่ายในชุมชน ภูมิปัญญาท้องถิ่นต่าง ๆ สถานประกอบการเข้ามามีส่วนร่วมในการจัดการศึกษา
5. เป็นแผนการเรียนรู้รายบุคคลที่สามารถจัดได้ทั้งรายบุคคลและรายกลุ่ม และเป็นแนวทางในการส่งเสริม สนับสนุนการจัดการเรียนการสอนไปสู่จุดประสงค์การเรียนรู้ ตลอดจนพัฒนาผู้เรียนให้เต็มศักยภาพของตนเอง

**วัตถุประสงค์**

1. เพื่อให้ครูและผู้เกี่ยวข้องกับการจัดการศึกษาขั้นพื้นฐานมีความรู้ความเข้าใจในการจัดทำแผนการเรียนรู้รายบุคคล
2. เพื่อให้สถานศึกษามีแนวทางในการจัดการศึกษาที่สอดคล้องกับความต้องการ และความสนใจของผู้เรียน

**ขั้นตอนการจัดทำแผนการเรียนรู้รายบุคคล**

**1. การแนะแนว**

**2. จัดทำแผนการเรียนรู้รายบุคคล**


**3. จัดทำหลักสูตรรายวิชาเลือก**

**4. จัดทำแผนการลงทะเบียนเรียน**

**5. ลงทะเบียนตามแผนการลงทะเบียน**

**เทียบโอน**

**เรียน**

****

**ขั้นตอนการจัดทำแผนการเรียนรู้รายบุคคล**

การจัดทำแผนการเรียนรู้รายบุคคล มีขั้นตอนต่าง ๆ ดังนี้

**การแนะแนว**

การแนะแนวเป็นกระบวนการที่จะช่วยให้การจัดการศึกษาบรรลุผลสำเร็จตามเป้าหมายช่วยให้ผู้เรียนรู้จักตนเอง เข้าใจตนเอง และสิ่งแวดล้อม สามารถตัดสินใจเลือกศึกษาหรือฝึกทักษะอาชีพ หรือพัฒนาตนเองได้อย่างเหมาะสม ซึ่งครูต้องสัมภาษณ์ผู้เรียนเพื่อวิเคราะห์ความรู้ ประสบการณ์ และ ความต้องการของผู้เรียน โดยข้อมูลที่จำเป็นในการสัมภาษณ์ผู้เรียน เพื่อการวิเคราะห์แบ่งเป็น 2 ส่วน คือ

1) ข้อมูลเบื้องต้น


ข้อมูลเบื้องต้น หมายถึง ข้อมูลส่วนตัวของผู้เรียน เช่น ชื่อ-นามสกุล วัน/เดือน/ปี เกิด อายุ เชื้อชาติ ศาสนา สถานภาพการสมรส ที่อยู่ การศึกษา เป็นต้น โดยทั่วไปแล้วจะมีแบบฟอร์มให้ครูบันทึกในเวลาทำการสัมภาษณ์

2) ข้อมูลความรู้ ประสบการณ์ ความสนใจและความต้องการ

ข้อมูลความรู้ ประสบการณ์ ความสนใจและความต้องการ หมายถึง ข้อมูลความสนใจความถนัด ค่านิยม ทักษะ องค์ความรู้ที่แฝงอยู่ในตัวผู้เรียน การประกอบอาชีพ เป้าหมายในการทำธุรกิจ ตลอดจนเป้าหมายหรือความต้องการในการศึกษาเล่าเรียน และการดำรงชีวิตในอนาคต

ในการรวบรวมข้อมูลของผู้เรียน สามารถดำเนินการด้วยวิธีการสัมภาษณ์ ดังตัวอย่าง

****

****

**แบบสัมภาษณ์ผู้เรียน**

**1. ข้อมูลเบื้องต้น**

1.1 ชื่อ-สกุล.................................................................................................................................................

1.2 อายุ................ปี เบอร์โทร........................................... เบอร์โทรมือถือ ..............................................

ID line ……………………………..…………… Facebook ………………………………………...

1.3 วุฒิที่นำมาสมัครเรียน ..................................... เหตุผลการออก □ เพื่อการศึกษาต่อ □ จบการศึกษา

1.4 วิชาที่ชอบ ...........................เพราะว่า..................................................................................................

1.5 วิชาที่ไม่ชอบ .........................เพราะว่า.................................................................................................

**2. ข้อมูลความรู้ ประสบการณ์ ความสนใจ และความต้องการ**

2.1 ได้รับการอบรมอะไรบ้าง.....................................................................................................................

จำนวน.........ชั่วโมง

2.2 ความสามารถพิเศษ …………………………………………………………………………………...

2.3 เหตุใดจึงมาสมัครเรียน กศน. …………………………………………………………………………

2.4 เป้าหมายในการมาเรียน กศน. เพื่ออะไร

□ เรียนให้จบในระดับที่เข้าศึกษาเท่านั้น □ ศึกษาต่อ

□ นำความรู้ไปพัฒนาอาชีพ □ อื่นๆ............................................................

2.5 หากจบการศึกษาจากสำนักงาน กศน. แล้ว จะศึกษาต่อหรือไม่ ระดับใด สาขาใด สถาบันการศึกษาใด

………………………………………………………………………………………………………

……………………………………………………………………………………………….………

2.6 ปัจจุบันประกอบอาชีพอะไรอยู่ หรือทำกิจการอะไร ช่วยเล่าถึงอาชีพ สิ่งที่ที่ทำอยู่ มีการขยายกิจการ หรือต่อยอดอาชีพหรือไม่ อย่างไร เทคนิค/เคล็ดลับจากการทำอาชีพ หรือสิ่งนั้น ๆ (เล่าวิธีการประกอบอาชีพ หรือสิ่งที่ทำอยู่อย่างละเอียด)

………………………………………………………………………………………………………

………………………………………………………………………………………………………

2.7 หากต้องการพัฒนาอาชีพหรือสิ่งที่ทำอยู่ ควรเรียนรู้เรื่องอะไรเพิ่มเติม เพราะเหตุใด และจะหาความรู้/เรียนรู้เรื่องนั้นได้จากที่ไหน

………………………………………………………………………………………………………

………………………………………………………………………………………………………

2.8 มีความคิดที่จะเปลี่ยนอาชีพหรือไม่ ต้องการเปลี่ยนไปทำอาชีพใด เพราะเหตุใด คาดว่าอาชีพใหม่ จะดีกว่าอาชีพเดิมหรือไม่ อย่างไร


…………………………………………………………………………………………………….…


………………………………………………………………………………………………..………

2.9 การเข้าร่วมกิจกรรมในชุมชน................................................................................................................

**สรุป**

ในกระบวนการแนะแนว ตั้งแต่เริ่มต้น จากการสัมภาษณ์ การวิเคราะห์ข้อมูลจาก การสัมภาษณ์ จนถึงขั้นตอนการได้แผนการเรียนรู้รายบุคคล และได้รายวิชาในแผนการเรียนรู้แล้ว ผู้สอนและผู้เรียนต้องสร้างความเข้าใจร่วมกันว่า ในการเรียนตลอดหลักสูตรนั้น ผู้เรียนจะต้องเรียนแผนการเรียนอะไร ในแผนการเรียนดังกล่าว นอกจากวิชาบังคับแล้ว วิชาเลือกทั้งหมดที่จะต้องเรียนประกอบด้วยวิชาอะไรบ้าง และในวิชาเลือกดังกล่าว มีวิชาใดบ้างที่สามารถเทียบโอนได้โดยไม่ต้องเรียน และวิชาเลือกใดบ้างที่ต้องลงทะเบียนเรียน

****

****

**การวิเคราะห์ข้อมูลจากการสัมภาษณ์**


ข้อมูลจากการสัมภาษณ์ตามแบบสัมภาษณ์ข้างต้น สามารถนำมาวิเคราะห์เพื่อที่จะนำไปใช้ ในการวางแผนการเรียนรู้รายบุคคล ดังนี้

|  |  |
| --- | --- |
| **ข้อมูลจากการสัมภาษณ์** | **การนำข้อมูลไปใช้** |
| ผลการเรียนเดิม | เทียบโอนผลการเรียน ประเภทการจัดการศึกษาที่เป็นระดับ |
| วิชาที่มีผลการเรียนดี | นำไปสู่การจัดทำแผนการเรียนรายบุคคลที่สอดคล้องกับความสนใจ |
| วิชาที่ชอบ |  |
| เรื่องที่ชอบ |  |
| อาชีพที่ทำอยู่  - อาชีพหลัก  - อาชีพเสริม | - นำความรู้และประสบการณ์จากการประกอบอาชีพมาใช้เทียบโอน โดยวิธีประเมินความรู้และประสบการณ์ |
| ข้อมูล ความรู้ใหม่ ๆ เพื่อการพัฒนาอาชีพ | นำข้อมูลความรู้ใหม่ มาจัดทำรายวิชาให้เรียน |
| จุดหมายในการมาเรียน | จัดรายวิชาให้เรียน |
| - พัฒนาอาชีพเดิม |
| - อยากได้วุฒิไปสมัครงาน | จัดแผนการเรียนรายบุคคลให้สอดคล้องกับเป้าหมายของผู้เรียน |
| - อยากเปลี่ยนอาชีพใหม่ | จัดแผนการเรียนตามอาชีพที่สนใจ |
| เคยไปอบรมเรื่องอะไรมาบ้าง | นำวุฒิบัตรมาเทียบโอน โดยการเทียบโอนการศึกษาต่อเนื่อง |

สรุปผลการวิเคราะห์ข้อมูล

|  |  |
| --- | --- |
| เรื่องที่ต้องเทียบโอน | 1. เลือกจากรายวิชาที่มีอยู่ในเว็บ หรือ สร้างรายวิชาใหม่โดยการสัมภาษณ์เนื้อหาเชิงลึกเพื่อทำรายวิชาและกำหนดหน่วยกิต แล้วนำไปบรรจุในหลักสูตรสถานศึกษา  2. ดำเนินการเทียบโอนความรู้และประสบการณ์ |
| เรื่องที่ต้องเรียน | 1. เลือกรายวิชาที่มีอยู่ในเว็บ ที่สอดคล้องกับเรื่องที่ต้องเรียน หรือสร้างรายวิชาใหม่  2. การจัดกระบวนการเรียนรู้ ครูสอนเอง หรือ ประสานภาคีเครือข่าย ช่วยสอน |





**การจัดทำแผนการเรียนรู้รายบุคคล**

เมื่อวิเคราะห์ผู้เรียนแล้ว ครูจะมีข้อมูลเกี่ยวกับผู้เรียนแต่ละคนเพื่อแนะนำให้คำปรึกษา ผู้เรียนในการกำหนด และวางแผนร่วมกับผู้เรียนในการกำหนดแผนการเรียนรู้รายบุคคล แต่ละคน และหากผู้เรียนแต่ละคนมีอาชีพใกล้เคียงกันหรือเหมือนกัน ครูและผู้เรียนสามารถวางแผนการเรียนรู้ได้เป็นแผนการเรียนกลุ่มอาชีพ ได้แก่

1. แผนการทำนา (นาปี นาปรัง นาข้าวไรซ์เบอร์รี่ นาข้าวเหนียว นาอินทรีย์ ...)

2. แผนการทำไร่ (ไร่ข้าวโพด ไร่อ้อย ไร่มันสำปะหลัง ... )

3. แผนการทำสวน (สวนยางพารา สวนผลไม้...)

4. แผนการประมง (ประมงน้ำเค็ม ประมงน้ำจืด ...)

5. แผนปศุสัตว์(เลี้ยงวัว เลี้ยงไก่ เลี้ยงหมู เลี้ยงแพะ ...)

6. แผนการเพาะเห็ด (เห็ดฟาง เห็ดนางฟ้า เห็ดโคน เห็ดออลินจิ เห็ดเผาะ...)

7. แผนการค้าขาย (ขายของพื้นบ้าน ขายอาหาร ขายออนไลน์...)

8. แผนอาชีพบริการ (ช่างเสริมสวย พนักงานต้อนรับ พนักงานเสิร์ฟ พนักงานเติมน้ำมัน พนักงานขับรถ...)

9. แผนช่างต่าง ๆ (ช่างยนต์ ช่างโทรศัพท์ ช่างไฟฟ้า ช่างประปา...)

10. แผนทอผ้า (ผ้าไหม ผ้ามัดหมี่...)

11. แผนหัตถกรรม (ช่างแกะสลัก ช่างปั้น ...)

12. แผนงานจักสาน (สานเสื่อ สานตะกร้า ...)

13. แผนการทำงานในสถานประกอบการ

14. แผนการศึกษาต่อ

**ตัวอย่าง แผนการเรียนรู้รายบุคคล**

1. แผนการทำไร่ (ไร่อ้อย) ระดับมัธยมศึกษาตอนต้น ประกอบด้วย 4 รายวิชา

1. วิชาเทคนิคการใช้ดิน น้ำ และปุ๋ย

2. วิชาการปลูกอ้อย

3. วิชาการทำไร่นาสวนผสม

4. วิชาการขายการตลาดในจังหวัดลพบุรี

2. แผนการทำสวน (สวนมะม่วง) ระดับมัธยมศึกษาตอนต้น ประกอบด้วย 4 รายวิชา

1. วิชาการเตรียมดินสำหรับปลูก

2. วิชาเทคนิคการทำมะม่วงนอกฤดู

3. วิชาการทำฮอร์โมนไข่

4. วิชาสามโก้บ้านเรา

3. แผนการทอผ้า (ผ้าไหมมัดหมี่) ระดับมัธยมศึกษาตอนปลาย ประกอบด้วย 8 รายวิชา

1. วิชาการทอผ้าไหมมัดหมี่

2. วิชาการขายและการตลาด

3. วิชาสีและสีสังเคราะห์

4. วิชาสารที่ใช้ในชีวิตประจำวัน

5. วิชาสารพิษและการเลือกใช้สารและผลิตภัณฑ์

6. วิชาสารเคมี สารปนเปื้อน สี และสารพิษในชีวิตประจำวัน

7. วิชาการบรรจุผลิตภัณฑ์

8. วิชาการปลูกหม่อนเลี้ยงไหม

4. แผนช่างเสริมสวย ระดับประถมศึกษา ประกอบด้วย 3 รายวิชา


1. การสระผมและการนวดศีรษะ และการเซ็ทผม

2. การออกแบบทรงผมเบื้องต้น

3. การจัดการธุรกิจร้านเสริมสวย

ผู้เรียนมีความรู้ และประสบการณ์สามารถนำมาจัดเป็นรายวิชาเลือกได้

**ตัวอย่างแผนช่างเสริมสวย**



หนูจบ ป.4 แต่ไม่ได้เรียนต่อ ต้องช่วยพี่ทำร้ายเสริมสวย


.

หนูสระผมนวดศีรษะเช็ทผมไดร์ผม

อบไอน้ำ เป็นค่ะ

ต้องการเปิดร้านเสริมสวยเป็นของตัวเอง

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **บทสนทนาการจัดทำแผนการเรียนรู้รายบุคคล**   |  |  |  | | --- | --- | --- | | ผู้เรียน | : | สวัสดีค่ะอาจารย์ หนูจะมาสมัครเรียนค่ะ | | ครู | : | เรียนจบระดับไหนมาคะ | | ผู้เรียน | : | หนูจบแค่ ป.4 เพราะไม่มีเงินเรียนต่อค่ะ | | ครู | : | อย่างนั้นหนูต้องเรียนต่อระดับมัธยมศึกษาตอนต้น เรียนจบประถมมาหลายปีแล้ว ช่วงเวลา ที่หายไป ทำอะไรอยู่คะ | | ผู้เรียน | : | หนูไปทำงานที่ร้านเสริมสวยของพี่สาวที่เป็นญาติกัน | | ครู | : | ตอนที่ทำอยู่ร้านเสริมสวย ทำอะไรเป็นบ้าง เล่ารายละเอียดให้ครูฟังสิคะ | | ผู้เรียน | : | ทำมาแล้ว 5 ปี ค่ะพี่สาวสอน วิธีการสระผม การนวดศีรษะ การเซ็ทผม การไดร์ การอบไอน้ำ ที่ทำก็เพราะมีใจรัก หนูชอบความสวยความงาม และก็เห็นว่าเป็นงานสบายไม่ต้องตากแดด อยู่ในห้องแอร์ | | ครู | : | หนูคิดว่าจะนำความรู้และประสบการณ์ที่มีอยู่ไปต่อยอด ขยายธุรกิจ หรือสร้างรายได้ ให้เพิ่มขึ้นยังไง | | ผู้เรียน | : | พี่สาวเคยบอกว่าหนูมีฝีมือดีให้แยกตัวออกไปทำร้านเสริมสวยเป็นของตัวเองได้ค่ะ แต่หนูยังกังวลว่า หนูยังไม่มีประสบการณ์ในการเปิดร้าน การหาทำเล หาลูกค้า และการประชาสัมพันธ์ร้านให้คนรู้จัก หนูยังไม่รู้ว่าจะเริ่มต้นอย่างไรดีคะ | | ครู | : | ถ้าให้ครูวิเคราะห์นะคะ สิ่งสำคัญที่หนูมีอยู่ ก็คือ ความรู้เรื่อง การสระผม การนวดศีรษะ การเซ็ทผม การไดร์ การอบไอน้ำแล้ว แต่หนูยังขาดความรู้ในเรื่องของการจัดตั้งธุรกิจ การหาทำเลที่ตั้งร้าน ความรู้ทางด้านการตลาด… หนูลองช่วยครูคิดต่อสิคะว่าหนูอยากเรียนอะไรเพิ่มเติมอีก | | ผู้เรียน | : | หนูเคยไปอบรมการออกแบบทรงผมเบื้องต้นมาค่ะ แต่หนูก็ยังอยากเรียนรู้การออกแบบ ทรงผมใหม่ ๆ ที่ทันสมัยเพิ่มเติมอีก เพราะลูกค้าส่วนใหญ่เป็นวัยรุ่นค่ะ การออกแบบทรงผม ให้เหมาะกับใบหน้า การใช้อุปกรณ์ที่ทันสมัย และการตกแต่งร้านค่ะ | | ครู | : | เรื่องของความสะอาดและสุขอนามัย รวมถึงการให้บริการก็มีความสำคัญนะ | | ผู้เรียน | : | ครูคะว่าแต่ว่ามีวิชาที่เรียนรู้เกี่ยวกับการดูแลรักษาเส้นผมของลูกค้าที่แตกต่างกันไหมคะ เพราะหนูคิดว่าเส้นผมของแต่ละคนไม่เหมือนกันค่ะ บางคนผมดีและผมเสีย จึงอาจมีการดูแล ที่แตกต่างกันค่ะ | | ครู | : | ครูคิดว่า เรามาช่วยกันวางแผนกากรเรียนรู้กันดีกว่าไหมคะว่าเราจะเรียนเรื่องหลัก ๆ อะไรบ้าง | | ผู้เรียน | : | ดีค่ะ หนูคิดว่าเรื่องที่ขาดไม่ได้เลยคือ เรื่องการจัดการธุรกิจร้านเสริมสวยค่ะ | | ครู | : | และจากที่เราคุยกันในเรื่องต่าง ๆ ที่หนูอยากเรียนนั้น ครูคิดว่าสิ่งที่หนูจะเรียนรู้เพิ่มเติม คือ การสระผมและการนวดศีรษะ และการออกแบบทรงผมขั้นพื้นฐานค่ะ | | ผู้เรียน | : | อาจารย์คะ อาจารย์คิดเหมือนหนูไหมคะว่า หนูควรเรียนแผนการเรียนช่างเสริมสวย | | ครู | : | ใช่ค่ะ ใช่เลย **แผนการเรียนช่างเสริมสวย**เหมาะกับหนูมากที่สุด ซึ่งเราจะเรียนในเรื่อง การจัดการธุรกิจร้านเสริมสวย วิชาการสระผมและการนวดศีรษะ และการออกแบบทรงผมขั้นพื้นฐาน | | ผู้เรียน | : | ค่ะอาจารย์ ขอบคุณค่ะ | | | |  |  |
|  | | |  |  |
|  | | |  |  |
|  | | |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |



**การจัดทำหลักสูตรรายวิชาเลือก**

เมื่อวิเคราะห์รายวิชาตามแผนการเรียนรายกลุ่มอาชีพข้างต้น สามารถจัดกลุ่มรายวิชาได้เป็น 3 ประเภท คือ

**1. รายวิชาเฉพาะกลุ่มอาชีพ** เป็นรายวิชาที่มีเนื้อหาสาระที่นำไปใช้ในการประกอบอาชีพนั้น ๆ เช่น

- แผนการทำไร่อ้อย ได้แก่ วิชาเทคนิคการใช้ดิน น้ำ และปุ๋ย และวิชาการปลูกอ้อย

- แผนการทำสวนมะม่วง ได้แก่ วิชาการเตรียมดินสำหรับปลูก และวิชาเทคนิคการทำมะม่วงนอกฤดู

ซึ่งวิชาเฉพาะกลุ่มอาชีพเหล่านี้สถานศึกษาพัฒนาขึ้น หรือสถานศึกษาพัฒนา ร่วมกับสำนักงาน กศน.จังหวัด โดยการวิเคราะห์ความต้องการของกลุ่มผู้เรียนและสอดคล้องกับบริบทของพื้นที่ ทั้งนี้ กลุ่มพัฒนาการศึกษานอกระบบและการศึกษาตามอัธยาศัยจะรวบรวมรายวิชาจากแผนการเรียนรายกลุ่มอาชีพของแต่ละจังหวัด และจัดทำเป็นคลังหลักสูตรแผนการเรียนรายกลุ่มอาชีพ เพื่อให้ทุกสถานศึกษาสามารถนำไปใช้ได้ทั่วประเทศ

**2. รายวิชาส่งเสริมการประกอบอาชีพตามแผนการเรียนรายกลุ่มอาชีพ** เป็นรายวิชาที่เรียนแล้วจะทำให้ผู้เรียนมีความรู้ มีเทคนิควิธีใหม่เพิ่มมากขึ้น อันจะช่วยเสริมให้การประกอบอาชีพนั้น ๆ มีความสำเร็จมากขึ้น ได้แก่

- แผนการทอผ้า (ผ้าไหมมัดหมี่) ได้แก่ วิชาการขายและการตลาด

วิชาเลือกในกลุ่มนี้ สำนักงาน กศน.โดยกลุ่มพัฒนาการศึกษานอกระบบและการศึกษาตามอัธยาศัยเป็นผู้รวบรวมหรือพัฒนาขึ้น เพื่อให้สถานศึกษาเลือกนำไปบรรจุในแผนการเรียนของผู้เรียนเช่น วิชาการตลาด วิชาการใช้เทคโนโลยี วิชาคุณธรรม จริยธรรม วิชาเกษตรทฤษฎีใหม่วิชาเกษตรผสมผสาน เป็นต้น

**3. รายวิชาเฉพาะจังหวัด** เป็นรายวิชาที่สำนักงาน กศน.จังหวัด พัฒนาขึ้นตามยุทธศาสตร์ของจังหวัด หรือรายวิชาที่ต้องการสืบสานวัฒนธรรม ประเพณี และประวัติศาสตร์ของท้องถิ่น เช่น วิชาสามโก้ บ้านเรา วิชากาญจนบุรีบ้านเรา วิชารักสิงห์บุรี วิชาสุรินทร์บ้านเรา...... เป็นต้น

สำหรับรายวิชาที่สถานศึกษาจะต้องพัฒนาขึ้นเอง ผู้สอนจะต้องสัมภาษณ์ผู้เรียนเพื่อให้ได้ข้อมูลเกี่ยวกับวิธีการ ขั้นตอน เครื่องมือเครื่องใช้ วัสดุอุปกรณ์ ฯลฯ ที่เกี่ยวข้องกับการประกอบอาชีพเพื่อนำมากำหนดเนื้อหาวิชา ในที่นี้ จะนำเสนอตัวอย่างการสัมภาษณ์และวิเคราะห์ผู้เรียนเพื่อจัดทำรายวิชา ดังนี้

**ตัวอย่างการวิเคราะห์ผู้เรียนเพื่อจัดทำรายวิชาเลือกเสรี**

นางสาวดวงใจ มณีโชติ ประกอบอาชีพช่างเสริมสวย ไปทำที่ร้านของพี่สาวที่เป็นญาติกันพี่สาวก็จะสอนวิธีการสระผม การนวดศีรษะ การเซ็ทผม การไดร์ การอบไอน้ำ ทำมาแล้ว 5 ปี ที่ทำก็เพราะ มีใจรักแล้วก็ชอบอยู่กับความงาม และก็เห็นว่าเป็นงานสบายไม่ต้องตากแดด อยู่ในห้องแอร์ และเมื่อปลายปี ที่แล้วได้เรียนรู้เพิ่มเติมที่โรงเรียนเสริมสวยเกี่ยวกับการออกแบบทรงผมเพราะว่าลูกค้าที่มาทำผมมีจำนวนมาก แล้วตอนนี้พี่สาวก็บอกว่าฝีมือดีให้แยกตัวออกไปทำร้านเสริมสวยของตัวเองได้แล้วจะได้เป็นเจ้าของเอง

❸

❷

❶

จากข้อมูลการสนทนาของ นางสาวดวงใจ มณีโชติ ข้อมูลหลัก ๆ ที่ครูสรุปได้ คือ

1. วิธีการสระผม การนวดศีรษะ การเซ็ทผม การไดร์ การอบไอน้ำ
2. การออกแบบทรงผม
3. ร้านเสริมสวยของตัวเอง

จะเห็นได้ว่า ตอนนี้ได้เพียงชื่อวิชายังไม่มีรายละเอียดของแต่ละวิชา ดังนั้น ครูจะต้องถอดองค์ความรู้ที่มีอยู่ในตัวผู้เรียนที่ใช้ในการทำงาน การประกอบอาชีพ รวมถึงจรรยาบรรณ หรือคุณธรรมจริยธรรมในการทำงาน ตลอดทั้งระยะเวลาที่ผู้เรียนใช้ในการเรียนรู้ และฝึกปฏิบัติในเรื่องต่าง ๆ เพื่อนำข้อมูล รายละเอียดต่าง ๆ มาจัดทำรายละเอียดคำอธิบายรายวิชา จากนั้น จึงให้ผู้รู้ ภูมิปัญญา ในอาชีพนั้น ๆมาแลกเปลี่ยนเรียนรู้ ชี้แนะ เพื่อกำหนดเนื้อหา และพัฒนาเป็นรายวิชาเลือก กำหนดจำนวนหน่วยกิต และจัดเป็นแผนการเรียนรู้รายบุคคล จึงสามารถจัดทำรายวิชาเลือกเป็น 3 วิชา ดังนี้

1. การสระผมและการนวดศีรษะ และการเซ็ทผม 3 หน่วยกิต
2. การออกแบบทรงผมเบื้องต้น 3 หน่วยกิต
3. การจัดการธุรกิจร้านเสริมสวย 2 หน่วยกิต



**ตัวอย่าง**

**ผังมโนทัศน์รายวิชาเลือกเสรี**

**แผนการเรียนรู้รายบุคคล ช่างเสริมสวย**

**ระดับประถมศึกษา จำนวน 8 หน่วยกิต**

เรื่องที่ 1 ความรู้พื้นฐานในการสระผม 20 ชม.

เรื่องที่ 2 โครงสร้างของศีรษะลักษณะเส้นผมและหนังศีรษะ 30 ชม.

เรื่องที่ 3 การป้องกันโรคเกี่ยวกับเส้นผมและหนังศีรษะ 20 ชม.

เรื่องที่ 4 การบำรุงรักษาเส้นผมและหนังศีรษะ 30 ชม.

เรื่องที่ 5 วัสดุอุปกรณ์และผลิตภัณฑ์ที่เหมาะสมกับงานสระผม 20 ชม.

เรื่องที่ 1 วิธีการจัดตั้งและเริ่มต้นธุรกิจ 20 ชม.

เรื่องที่ 2 การเลือกทำเลที่ตั้งร้านเสริมสวย 10 ชม.

เรื่องที่ 3 การจัดการอนามัยสิ่งแวดล้อมร้านเสริมสวย 20 ชม.

เรื่องที่ 4 ความรู้พื้นฐานทางการตลาด 10 ชม.

เรื่องที่ 5 ทักษะการให้บริการ 20 ชม.

เรื่องที่ 1 ประวัติและวิวัฒนาการการออกแบบทรงผม 10 ชม.

เรื่องที่ 2 ความรู้พื้นฐานในการออกแบบทรงผม 10 ชม.

เรื่องที่ 3 โครงสร้างของศีรษะรูปหน้าและลักษณะของเส้นผม 30 ชม.

เรื่องที่ 4 การวิเคราะห์แบบผมและรูปหน้า 30 ชม.

เรื่องที่ 5 หลักการวิธีการออกแบบทรงผม 20 ชม.

เรื่องที่ 6 การออกแบบทรงผมแบบต่าง ๆ 20 ชม.

จากผังมโนทัศน์รายวิชาเลือกเสรี “แผนการเรียนรู้ช่างเสริมสวย” ครูต้องนำรายวิชาที่กำหนดมาจัดทำเนื้อหาและพิจารณาว่า วิชาที่พัฒนาขึ้นอยู่ในสาระการเรียนรู้และมาตรฐานการเรียนรู้ใด (ดูได้จากหนังสือ สาระการเรียนรู้ (ฉบับปรับปรุง พ.ศ. 2554) เล่มสีฟ้า) มาจัดทำคำอธิบายรายวิชา และรายละเอียดคำอธิบายรายวิชา ตามแบบด้านล่าง

**การจัดทำคำอธิบายรายวิชา และรายละเอียดคำอธิบายรายวิชา**

**ส่วนที่ 1 (เขียนเชิงพรรณนา)**

**คำอธิบายรายวิชา (รหัสวิชาและชื่อวิชา)**........................**จำนวน**............**หน่วยกิต ระดับ**......................

**มาตรฐานการเรียนรู้ระดับ**

........................................................................................................................................................................................................................................................................................................................................

**ศึกษาและฝึกทักษะเกี่ยวกับเรื่องต่อไปนี้**

........................................................................................................................................................................................................................................................................................................................................

**การจัดประสบการณ์การเรียนรู้**

........................................................................................................................................................................................................................................................................................................................................

**การวัดและประเมินผล**

.......................................................................................................................................................................................................................................................................................................................................

**ส่วนที่ 2**

**รายละเอียดคำอธิบายรายวิชา (รหัสวิชาและชื่อวิชา) ................................... จำนวน ............. หน่วยกิต**

**ระดับ .............................................**

**มาตรฐานการเรียนรู้ระดับ**

.............................................................................................................................................................

|  |  |  |  |
| --- | --- | --- | --- |
| **หัวเรื่อง** | **ตัวชี้วัด** | **เนื้อหา** | **จำนวนชั่วโมง** |
|  |  |  |  |

**ส่วนที่ 1** คำอธิบายรายวิชา หมายถึง ข้อมูลรายละเอียดของแต่ละรายวิชา ประกอบด้วย รหัสวิชา ชื่อรายวิชา จำนวนหน่วยกิต ระดับการศึกษา มาตรฐานการเรียนรู้ระดับ เนื้อหาสาระการเรียน การจัดประสบการณ์การเรียนรู้ การวัดและประเมินผล เพื่อใช้เป็นกรอบทิศทางในการวางแผนและออกแบบ การเรียนรู้ของครู ตัวอย่างเช่น

จากการวิเคราะห์ข้อมูลของนาวสาว ก ซึ่งเป็นนักศึกษาระดับประถมศึกษา ได้แผนการเรียนรู้รายบุคคล คือ แผนการเรียนรู้อาชีพช่างเสริมสวยเบื้องต้น ประกอบด้วยรายวิชา ดังนี้

1. วิชาการจัดการธุรกิจร้านเสริมสวย 2 หน่วยกิต
2. วิชาการสระผม การนวดศีรษะและเซ็ทผม 3 หน่วยกิต
3. วิชาการออกแบบทรงผมขั้นพื้นฐาน 3 หน่วยกิต

ดังนั้น เมื่อพิจารณาจากรายวิชาที่ 1 – 3 แล้ว มีความสอดคล้องกับสาระการประกอบอาชีพ

**ตัวอย่าง**  การเขียนคำอธิบายรายวิชา “การจัดการธุรกิจร้านเสริมสวย” สาระการประกอบอาชีพ ซึ่งในสาระการประกอบอาชีพ ประกอบด้วยมาตรฐานที่ 3.1 – 3.4 (รายละเอียดดูจากหนังสือสาระการเรียนรู้ (ฉบับปรับปรุง พ.ศ. 2554) เล่มสีฟ้า หน้า 252 - 258)

รายวิชาธุรกิจร้านเสริมสวย อยู่ใน **มาตรฐานสาระที่ 3.1** “มีความรู้ ความเข้าใจ และเจตคติที่ดี ในงานอาชีพ มองเห็นช่องทางและตัดสินใจประกอบอาชีพได้ตามความต้องการ” ซึ่ง**มาตรฐานระดับ**ประถมศึกษา (ดูได้จากหนังสือสาระการเรียนรู้ (ฉบับปรับปรุง พ.ศ. 2554) เล่มสีฟ้า หน้า 252 - 253) คือ มีความรู้ ความเข้าใจและเจตคติที่ดีในงานอาชีพ วิเคราะห์ลักษณะงาน ขอบข่ายงานอาชีพในชุมชน สังคม ประเทศ และภูมิภาค 5 ทวีป ได้แก่ ทวีปเอเชีย ทวีปออสเตรเลีย ทวีปอเมริกา ทวีปยุโรป และทวีปอัฟริกา ที่เหมาะสมกับศักยภาพ 5 ด้าน ได้แก่ ศักยภาพของทรัพยากรธรรมชาติของพื้นที่ตามลักษณะภูมิอากาศ ศักยภาพของภูมิประเทศ และทำเลที่ตั้งของแต่ละพื้นที่ ศักยภาพของศิลปะ วัฒนธรรมประเพณี และวิถีชีวิตของแต่ละพื้นที่ ศักยภาพของทรัพยากรมนุษย์ในแต่ละพื้นที่**เพื่อการเข้าสู่อาชีพ** จึงเขียนคำอธิบายรายวิชาได้ ดังนี้

**ตัวอย่าง**

**คำอธิบายรายวิชา การจัดการธุรกิจร้านเสริมสวย จำนวน 3 หน่วยกิต (120 ชั่วโมง)**

**สาระการประกอบอาชีพ ระดับประถมศึกษา**

**มาตรฐานการเรียนรู้ระดับ**

มีความรู้ ความเข้าใจ และเจตคติที่ดีในงานอาชีพ วิเคราะห์ลักษณะงาน ขอบข่ายงานอาชีพในชุมชน สังคม ประเทศ และภูมิภาค 5 ทวีป ได้แก่ ทวีปเอเชีย ทวีปออสเตรเลีย ทวีปอเมริกา ทวีปยุโรปและทวีปอัฟริกาที่เหมาะสมกับศักยภาพ 5 ด้าน ได้แก่ ศักยภาพของทรัพยากรธรรมชาติของพื้นที่ตามลักษณะภูมิอากาศ ศักยภาพของภูมิประเทศ และทำเลที่ตั้งของแต่ละพื้นที่ ศักยภาพของศิลปะ วัฒนธรรมประเพณีและวิถีชีวิตของแต่ละพื้นที่ ศักยภาพของทรัพยากรมนุษย์ในแต่ละพื้นที่**เพื่อการเข้าสู่อาชีพ**

**ศึกษาและฝึกทักษะเกี่ยวกับเรื่องต่อไปนี้**

### วิธีการจัดตั้งและเริ่มต้นธุรกิจ ลักษณะธุรกิจ วิธีการจัดตั้งและเริ่มต้นธุรกิจ ภาษีเงินได้ ภาษีป้ายกฎหมายและระเบียบเฉพาะธุรกิจ การปิดป้ายแสดงราคาค่าบริการ วิเคราะห์ ข้อดี ข้อด้อย โอกาสและอุปสรรค (SWOT) การเลือกทำเลที่ตั้งร้านเสริมสวย ความสำคัญของทำเลที่ตั้ง การเลือกสิ่งแวดล้อมปัจจัยในการวิเคราะห์ทำเลที่ตั้ง การจัดการอนามัยสิ่งแวดล้อมร้านเสริมสวย การอนามัยสิ่งแวดล้อมอาคารสถานบริการเสริมสวย อุปกรณ์ เครื่องมือ เครื่องใช้ และเครื่องสำอาง สุขวิทยาส่วนบุคคลของช่าง/ผู้ช่วยช่างความรู้พื้นฐานทางการตลาด การทำฐานข้อมูลลูกค้าที่ใช้บริการ/คู่แข่งขันทางการตลาด ประชาสัมพันธ์ การส่งเสริมการขาย การให้บริการ ความหมาย ความสำคัญ หลักการให้บริการ (คุณสมบัติของผู้ให้บริการ, คุณลักษณะที่เหมาะสมของผู้ให้บริการ, ทัศนคติที่ดีต่องานของผู้ ให้บริการ, จิตบริการของผู้ให้บริการ, มารยาทและจรรยาบรรณของผู้ให้บริการ) บุคลิกภาพของผู้ให้บริการ

### 

**การจัดประสบการณ์การเรียนรู้**

ให้ผู้เรียน ศึกษา ค้นคว้า อธิบาย อภิปราย นำเสนอด้วยการจัดกระบวนการเรียนรู้ด้วยการพบกลุ่ม การเรียนรู้ด้วยตนเอง การศึกษาจากแหล่งเรียนรู้ ประสบการณ์ตรงโดยใช้สถานการณ์จริง และประสบการณ์จากผู้เรียน

**การวัดและประเมินผล**

ประเมินจากการสังเกต การสัมภาษณ์ ทักษะปฏิบัติ การมีส่วนร่วมในกิจกรรมการเรียนรู้

โครงงาน ผลงาน การประเมิน การนำไปใช้ประโยชน์ในชีวิตประจำวัน

**ส่วนที่ 2** รายละเอียดคำอธิบายรายวิชา หมายถึง การนำคำอธิบายรายวิชามาเขียนรายละเอียด ในหัวเรื่อง เนื้อหา ตัวชี้วัด เพื่อให้ครูนำไปจัดทำแผนการเรียนรู้ หรือใช้ในการเทียบโอนผลการเรียน หรือ ไปจัดหาสื่อ ดังตัวอย่าง

**ตัวอย่าง**

**รายละเอียดคำอธิบายรายวิชา.................. การจัดการธุรกิจร้านเสริมสวย**

**สาระการประกอบอาชีพ**

**ระดับประถมศึกษา จำนวน 3 หน่วยกิต (120 ชั่วโมง)**

**มาตรฐานการเรียนรู้ระดับ**

มีความรู้ ความเข้าใจและเจตคติที่ดีในงานอาชีพ วิเคราะห์ลักษณะงาน ขอบข่ายงานอาชีพในชุมชน สังคม ประเทศ และภูมิภาค 5 ทวีป ได้แก่ ทวีปเอเชีย ทวีปออสเตรเลีย ทวีปอเมริกา ทวีปยุโรป และทวีปอัฟริกา ที่เหมาะสมกับศักยภาพ 5 ด้าน ได้แก่ ศักยภาพของทรัพยากรธรรมชาติของพื้นที่ตามลักษณะภูมิอากาศ ศักยภาพของภูมิประเทศ และทำเลที่ตั้งของแต่ละพื้นที่ ศักยภาพของศิลปะ วัฒนธรรมประเพณี และวิถีชีวิตของแต่ละพื้นที่ ศักยภาพของทรัพยากรมนุษย์ในแต่ละพื้นที่**เพื่อการเข้าสู่อาชีพ**

| **ที่** | **หัวเรื่อง** | **ตัวชี้วัด** | **เนื้อหา** | **จำนวน**  **(ชั่วโมง)** |
| --- | --- | --- | --- | --- |
| 1 | วิธีการจัดตั้งและเริ่มต้นธุรกิจ | 1. สามารถบอกวิธีการจัดตั้งและเริ่มต้นธุรกิจได้2. สามารถประยุกต์ใช้ในอาชีพของตนเองได้3. สามารถวิเคราะห์ธุรกิจ ร้านเสริมสวยของตนเองได้4. สามารถอธิบายการเสียภาษี ในธุรกิจร้านเสริมสวยได้ | 1. ลักษณะธุรกิจ  2. วิธีการจัดตั้งและเริ่มต้นธุรกิจ  3. ภาษีเงินได้  4. ภาษีป้าย  5. กฎหมายและระเบียบเฉพาะธุรกิจ  6. การปิดป้ายแสดงราคาค่าบริการ 7. วิเคราะห์ ข้อดี ข้อด้อย โอกาสและอุปสรรค์ (SWOT) | 20 |
| 2 | การเลือกทำเลที่ตั้ง ร้านเสริมสวย | สามารถวิเคราะห์ทำเลที่ตั้ง ร้านเสริมสวยได้ | 1. ความสำคัญของทำเลที่ตั้ง2. การเลือกสิ่งแวดล้อม3. ปัจจัยในการวิเคราะห์ทำเลที่ตั้ง | 10 |
| 3 | การจัดการอนามัยสิ่งแวดล้อม ร้านเสริมสวย | อธิบายหลักในการการจัดการอนามัยสิ่งแวดล้อมร้านเสริมสวย สะอาด ปลอดภัย น่าใช้บริการได้ | 1. การอนามัยสิ่งแวดล้อม2. อาคารสถานบริการเสริมสวย3. อุปกรณ์ เครื่องมือ เครื่องใช้ และเครื่องสำอาง4. สุขวิทยาส่วนบุคคลของช่าง/ผู้ช่วยช่าง | 20 |
| 4 | ความรู้พื้นฐานทางการตลาด | 1.อธิบายความรู้ทางด้านคู่แข่งขันได้  2.อธิบายความรู้ด้านลูกค้าได้ | 1. การทำฐานข้อมูลลูกค้าที่ใช้บริการ/คู่แข่งขันทางการตลาด  2. ประชาสัมพันธ์  3. การส่งเสริมการขายและ การบริการ | 10 |
| 5 | การให้บริการ | 1. สามารถบอกความหมาย ความสำคัญของการให้บริการ  2. สามารถบอกหลักการให้บริการได้  3. สามารถอธิบายบุคลิกภาพ ของผู้ให้บริการได้  4. สามารถประยุกต์ใช้ ในการให้บริการในงานอาชีพ ของตนเองได้ | 1. ความหมาย ความสำคัญของ การให้บริการ  2. หลักการให้บริการ  - คุณสมบัติของผู้ให้บริการ  - คุณลักษณะที่เหมาะสมของ  ผู้ให้บริการ  - ทัศนคติที่ดีต่องานของ  ผู้ให้บริการ  - จิตบริการของผู้ให้บริการ  - มารยาทและจรรยาบรรณ  ของผู้ให้บริการ  3. บุคลิกภาพของผู้ให้บริการ | 20 |

เมื่อพัฒนารายวิชาเลือก และเขียนคำอธิบายรายวิชาเรียบร้อยแล้ว ครูจะต้องกำหนดเกณฑ์วิธีการวัดและประเมินผลในแต่ละหัวเรื่อง ซึ่งวิธีการประเมินอาจทำได้หลากหลายรูปแบบ เช่น การสอบอัตนัย การสอบ การสัมภาษณ์ เป็นต้น ดังตัวอย่าง**ตัวอย่างการกำหนดวิธีและสัดส่วนคะแนนการวัดผลประเมินผล**

**วิชา ธุรกิจร้านเสริมสวย สาระการประกอบอาชีพ**

**ระดับประถมศึกษา จำนวน 3 หน่วยกิต (80 ชั่วโมง)**

**มาตรฐานการเรียนรู้ระดับ**

มีความรู้ ความเข้าใจ และเจตคติที่ดีในงานอาชีพ วิเคราะห์ลักษณะงาน ขอบข่ายงานอาชีพในชุมชน สังคม ประเทศ และภูมิภาค 5 ทวีป ได้แก่ ทวีปเอเชีย ทวีปออสเตรเลีย ทวีปอเมริกา ทวีปยุโรป และทวีปอัฟริกาที่เหมาะสมกับศักยภาพ 5 ด้าน ได้แก่ ศักยภาพของทรัพยากรธรรมชาติของพื้นที่ตามลักษณะภูมิอากาศ ศักยภาพของภูมิประเทศ และทำเลที่ตั้งของแต่ละพื้นที่ ศักยภาพของศิลปะ วัฒนธรรมประเพณี และวิถีชีวิตของแต่ละพื้นที่ ศักยภาพของทรัพยากรมนุษย์ในแต่ละพื้นที่**เพื่อการเข้าสู่อาชีพ**

| **ที่** | **หัวเรื่อง** | **ตัวชี้วัด** | **เนื้อหา** | **จำนวน**  **(ชั่วโมง)** | **วิธีการประเมินและสัดส่วนคะแนน** |
| --- | --- | --- | --- | --- | --- |
| 1 | วิธีการจัดตั้งและเริ่มต้นธุรกิจ | 1. สามารถบอกวิธีการจัดตั้งและเริ่มต้นธุรกิจได้2. สามารถประยุกต์ใช้ในอาชีพของตนเองได้3. สามารถวิเคราะห์ธุรกิจ ร้านเสริมสวยของตนเองได้4. สามารถอธิบายการเสียภาษีในธุรกิจร้านเสริมสวยได้ | 1. ลักษณะธุรกิจ  2. วิธีการจัดตั้งและเริ่มต้นธุรกิจ  3. ภาษีเงินได้  4. ภาษีป้าย  5. กฎหมายและระเบียบเฉพาะธุรกิจ  6. การปิดป้ายแสดงราคาค่าบริการ 7. วิเคราะห์ ข้อดี ข้อด้อย โอกาส และอุปสรรค (SWOT) | 20 | ข้อสอบอัตนัย 25% |
| 2 | การเลือกทำเลที่ตั้งร้านเสริมสวย | สามารถวิเคราะห์ทำเลที่ตั้งร้านเสริมสวยได้ | 1. ความสำคัญของทำเลที่ตั้ง2. การเลือกสิ่งแวดล้อม3. ปัจจัยในการวิเคราะห์ทำเลที่ตั้ง | 10 | ข้อสอบอัตนัย 15% |
| 3 | การจัดการอนามัยสิ่งแวดล้อม ร้านเสริมสวย | อธิบายหลักในการจัดการอนามัยสิ่งแวดล้อม ร้านเสริมสวย สะอาด ปลอดภัย น่าใช้บริการได้ | 1. การอนามัยสิ่งแวดล้อม2. อาคารสถานบริการเสริมสวย3. อุปกรณ์ เครื่องมือ เครื่องใช้ และเครื่องสำอาง4. สุขวิทยาส่วนบุคคลของช่าง/ ผู้ช่วยช่าง | 20 | ข้อสอบอัตนัย 20% |
| 4 | ความรู้พื้นฐานทางการตลาด | 1. อธิบายความรู้ทางด้าน คู่แข่งขันได้  2. อธิบายความรู้ด้านลูกค้าได้ | 1. การทำฐานข้อมูลลูกค้าที่ใช้บริการ/คู่แข่งขันทางการตลาด  2. ประชาสัมพันธ์  3. การส่งเสริมการขายและการบริการ | 10 | ข้อสอบ/สัมภาษณ์15% |
| 5 | การให้บริการ | 1. สามารถบอกความหมาย ความสำคัญของการให้ บริการ  2. สามารถบอกหลักการให้บริการได้  3. สามารถอธิบายบุคลิกภาพของผู้ให้บริการได้  4. สามารถประยุกต์ใช้ ในการให้บริการในงานอาชีพของตนเองได้ | 1. ความหมาย ความสำคัญของการให้บริการ  2. หลักการให้บริการ  - คุณสมบัติของผู้ให้บริการ  - คุณลักษณะที่เหมาะสมของ  ผู้ให้บริการ  - ทัศนคติที่ดีต่องานของผู้ให้บริการ  - จิตบริการของผู้ให้บริการ  - มารยาทและจรรยาบรรณของ  ผู้ให้บริการ  3. บุคลิกภาพของผู้ให้บริการ | 20 | ข้อสอบอัตนัย 25% |

**การจัดทำแผนการลงทะเบียนเรียน**

เมื่อครูได้แผนการเรียนรู้รายบุคคล กำหนดรายวิชาเลือกเสรีตามแผน และได้จัดทำเนื้อหาและคำอธิบายรายวิชาเรียบร้อยแล้ว เพื่อให้ผู้เรียนเกิดกระบวนการเรียนรู้ ครูและผู้เรียนจึงวางแผนการเรียนรู้ร่วมกันตลอดหลักสูตร โดยนำรายวิชาบังคับ รายวิชาเลือกบังคับ รายวิชาเลือกเสรีตามแผนการเรียนรู้ มาพิจารณาว่ารายวิชาใดที่สามารถนำความรู้และประสบการณ์มาเทียบโอนได้ ก็ดำเนินการเทียบโอนความรู้และประสบการณ์ ส่วนรายวิชาที่เหลือจากการเทียบโอนแล้ว นำมาจัดทำแผนการเรียนและแผนการลงทะเบียนเรียนตลอดหลักสูตร ซึ่งจะทำให้ครูและผู้เรียนสามารถกำหนดระยะเวลาและวางแผนการเรียนได้อย่างเหมาะสม

**ตัวอย่าง แผนการเรียนรู้รายบุคคลตลอดหลักสูตรและการลงทะเบียนเรียน**

**ชื่อ – นามสกุล** นางสาวดวงใจ มณีโชติ **ระดับ**ประถมศึกษา **รหัสนักศึกษา** 5923000263

กลุ่ม กศน.ตำบล ....................................แผนการเรียนรู้ ช่างเสริมสวย

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ประเภทรายวิชา** | **รหัส**  **รายวิชา** | **ชื่อรายวิชา** | **จำนวน**  **หน่วยกิต** | **เทียบโอน** | **เรียนในภาคเรียน** | | | | **หมายเหตุ** |
| **1/59** | **2/59** | **1/60** | **2/60** |
| **บังคับ** | ทร11001 | ทักษะการเรียนรู้ | 5 |  | ✓ |  |  |  |  |
| พท11001 | ภาษาไทย | 3 |  | ✓ |  |  |  |  |
| พต11001 | ภาษาอังกฤษพื้นฐาน | 3 |  | ✓ |  |  |  |  |
| พค11001 | คณิตศาสตร์ | 3 |  |  | ✓ |  |  |  |
| พว11001 | วิทยาศาสตร์ | 3 |  |  | ✓ |  |  |  |
| อช11001 | ช่องทางการเข้าสู่อาชีพ | 2 |  |  |  | ✓ |  |  |
| อช11002 | ทักษะการประกอบอาชีพ | 4 |  |  | ✓ |  |  |  |
| อช11003 | พัฒนาอาชีพให้มีอยู่มีกิน | 2 |  |  |  | ✓ |  |  |
| ทช11001 | เศรษฐกิจพอเพียง | 1 |  |  |  | ✓ |  |  |
| ทช11002 | สุขศึกษา พลศึกษา | 2 |  |  | ✓ |  |  |  |
| ทช11003 | ศิลปศึกษา | 2 |  |  | ✓ |  |  |  |
| สค11001 | สังคมศึกษา | 3 |  |  |  |  | ✓ |  |
| สค11002 | ศาสนาและหน้าที่พลเมือง | 2 |  |  |  |  | ✓ |  |
| สค11003 | การพัฒนาตนเอง ชุมชน สังคม | 1 |  |  |  |  | ✓ |  |
| **รวมหน่วยกิต รายวิชาบังคับ** | | | **36** |  |  |  |  |  |  |
| **เลือกบังคับ** | สค12021 | การเงินเพื่อชีวิต 1 | 2 |  |  | ✓ |  |  |  |
| พว12010 | การใช้พลังงานไฟฟ้าในชีวิตประจำวัน 1 | 2 |  |  |  | ✓ |  |  |
| **เลือกเสรี** | อช............ | การจัดการธุรกิจร้านเสริมสวย | 2 | ✓ |  |  |  |  |  |
| อช............ | การสระผม การนวดศีรษะและเซ็ทผม | 3 | ✓ |  |  |  |  |  |
| อช............ | การออกแบบทรงผมขั้นพื้นฐาน | 3 | ✓ |  |  |  |  |  |
| **รวมหน่วยกิต รายวิชาเลือก** | | | **12** |  |  |  |  |  |  |
| **การประเมินคุณธรรม จริยธรรม** | | | | | ✓ | ✓ | ✓ | ✓ |  |
| **กิจกรรม กพช. 200 ชั่วโมงตลอดหลักสูตร** | | | | |  |  |  |  |  |
| **การทดสอบประดับชาติ (N-Net)** | | | | |  |  |  | ✓ |  |

**จำนวนหน่วยกิต ตลอดหลักสูตร : วิชาบังคับ..........36.......หน่วย วิชาเลือก.........12.......หน่วยรวม.....48.....หน่วยกิต**

**กิจกรรม กพช. ที่ดำเนินการ 1. กิจกรรม...............................จำนวน ........ ชม. 2. กิจกรรม............................. จำนวน ...... ชม.**

**3. กิจกรรม.............................. จำนวน ........ ชม. 4. กิจกรรม............................. จำนวน ...... ชม.**

**5. กิจกรรม.............................. จำนวน ........ ชม. 6. กิจกรรม............................. จำนวน ...... ชม.**

(ลงชื่อ)…………………………….นักศึกษา (ลงชื่อ)…………………………ครูประจำกลุ่ม (ลงชื่อ)………….………………นายทะเบียน (.............................................) (........................................) (.........................................)

**การเทียบโอน**

การเทียบโอนผลการเรียน ด้วยวิธีการต่าง ๆ สามารถจัดกลุ่มการเทียบโอนได้ 2 กลุ่ม คือ

1. การเทียบโอนที่มีหลักฐาน หลักฐาน หมายรวมถึง หลักฐานการศึกษา และหลักฐาน การฝึกอบรมต่าง ๆ ได้แก่ ระเบียนแสดงผลการเรียน ใบสุทธิ ประกาศนียบัตร วุฒิบัตร เป็นต้น การเทียบโอน ที่มีหลักฐานนี้ สามารถดำเนินการเทียบโอน โดย

- หลักฐานการศึกษา ได้แก่ ระเบียนแสดงผลการเรียน ใบสุทธิ ประกาศนียบัตร เป็นต้น ดำเนินการเทียบโอนด้วยวิธีการเทียบโอนผลการเรียนจากหลักสูตรการศึกษาที่จัดเป็นระดับ  
 - หลักฐานจากการเรียนหรือฝึกอบรมหลักสูตรระยะสั้น ซึ่งได้รับวุฒิบัตร ใช้วิธี การเทียบโอนผลการเรียนจากการศึกษาต่อเนื่อง

- หลักฐานความรู้และประสบการณ์กลุ่มเป้าหมายเฉพาะ ใช้วิธีการเทียบโอนความรู้และประสบการณ์กลุ่มเป้าหมายเฉพาะ

1. การเทียบโอนที่ไม่มีหลักฐาน ใช้วิธีการประเมินความรู้และประสบการณ์สำหรับ การเทียบโอนผลการเรียนที่มีหลักฐานและไม่มีหลักฐาน ให้สถานศึกษา ดำเนินการตามแนวทางการเทียบโอน ที่สำนักงานปลัดกระทรวงศึกษาธิการ ประกาศใช้ เมื่อวันที่ 24 มีนาคม 2553 ซึ่งกลุ่มพัฒนาการศึกษานอกระบบและการศึกษาตามอัธยาศัย จัดทำขึ้น

ในที่นี้จะนำเสนอวิธีการเทียบโอนที่ไม่มีหลักฐาน ซึ่งใช้วิธีการประเมินความรู้และประสบการณ์ ดังนี้

ในกรณีที่นักศึกษามีความรู้ ความสามารถ และประสบการณ์เรื่องใดเรื่องหนึ่งเป็นอย่างดี ที่เกิดจากการเรียนรู้ตามอัธยาศัย การเรียนรู้ในวิถีชีวิต การทำงานและการประกอบอาชีพที่สั่งสมความรู้และทักษะมาอย่างต่อเนื่อง ซึ่งเป็นความรู้และประสบการณ์ที่สังคมยอมรับและไม่ขัดต่อศีลธรรม ขนบธรรมเนียมประเพณีอันดีงาม สามารถนำความรู้และประสบการณ์มาขอประเมิน โดยมีขั้นตอน ดังนี้



**ขั้นตอนการเทียบโอนความรู้และประสบการณ์ที่ไม่มีหลักฐาน**

ขั้นที่ 1 ประเมินเบื้องต้น

ตรวจสอบความรู้ทักษะและความสามารถของผู้เรียนเป็นต้น เพื่อแนะนำการเรียนหรือเทียบโอน

ประกาศผลประเมินเบื้องต้น

ลงทะเบียนเรียน

ตรวจสอบความรู้ ทักษะ ความสามารถของผู้เรียน ตามเนื้อหาของหลักสูตร ด้วยวิธี ที่หลากหลาย

โดยคณะกรรมการ 3 คน คือ

1. ผู้มีความรู้ในรายวิชาที่ขอประเมิน

2. ผู้มีความรู้ด้านวัดและประเมินผล

3. ผู้แทนสถานศึกษาทำหน้าที่เลขา

ขั้นที่ 2 ประเมินความรู้และประสบการณ์

ขั้นที่ 3 ตัดสินการประเมิน

ผ่าน

ขั้นที่ 4 อนุมัติ ประกาศ และบันทึกผลการประเมิน

รวบรวมผลการประเมิน

โดยงานทะเบียน

โดยคณะกรรมการของสถานศึกษา

โดยสถานศึกษา

ให้ค่าระดับผลการประเมิน 8 ระดับ

ไม่ผ่าน



1. นักศึกษายื่นความจำนงขอรับการประเมินความรู้และประสบการณ์ตามแบบขอประเมิน

ในเอกสารแนวทางการเทียบโอนผลการเรียน หลักสูตรการศึกษานอกระบบระดับการศึกษาขั้นพื้นฐาน พุทธศักราช 2551 เพื่อสถานศึกษาประเมินเบื้องต้นในขั้นที่ 1 สถานศึกษาตั้งคณะกรรมการประเมินและประกาศผลการประเมิน ถ้าไม่ผ่านการประเมินครูแนะนำให้สถานศึกษาไปลงทะเบียนเรียน แต่ถ้าผ่าน ดำเนินการต่อไป

2. สถานศึกษาแต่งตั้งคณะกรรมการประเมิน จำนวน 3 คน คือ

1. ผู้มีความรู้ ในรายวิชาที่ขอประเมิน

2. ผู้มีความรู้ด้านวัดผลประเมินผล

3. ผู้แทนสถานศึกษาทำหน้าที่เลขา

เพื่อประเมินความรู้ ทักษะ โดยจัดประชุมคณะกรรมการประเมินเพื่อทำความเข้าใจ การประเมิน กำหนดวิธีการประเมิน กำหนดน้ำหนักคะแนนในแต่ละวิธี แต่ละเนื้อหา พร้อมจัดทำเครื่องมือประเมิน ดังตัวอย่าง

3. ดำเนินการประเมินตามวัน เวลาที่กำหนด

4. สถานศึกษา โดยนายทะเบียนสรุปรวมคะแนนจากคณะกรรมการประเมิน และค่าเฉลี่ยผลการประเมิน เป็นระดับ ซึ่งมี 8 ระดับ ดังนี้

80 – 100 คะแนน ได้เกรด 4

75 – 79 คะแนน ได้เกรด 3.5

70 – 74 คะแนน ได้เกรด 3

65 – 69 คะแนน ได้เกรด 2.5

60 – 64 คะแนน ได้เกรด 2

55 – 59 คะแนน ได้เกรด 1.5

50 – 54 คะแนน ได้เกรด 1

0 – 49 คะแนน ได้เกรด 0

5. อนุมัติตามแบบเสนอขออนุมัติผลการเทียบโอนผลการเรียน และบันทึกผลการประเมิน

ตัวอย่าง การประเมินความรู้และประสบการณ์ของนักศึกษาของ นางสาวดวงใจ มณีโชติ ในแผนการเรียนรู้รายบุคคล ช่างเสริมสวย นั้น พบว่า ผู้เรียนมีความรู้และทักษะเกี่ยวกับการทำร้านเสริมสวยซึ่งสามารถนำมาเทียบโอนรายวิชาธุรกิจร้านเสริมสวย จำนวน 2 หน่วยกิต

จากหลักสูตรรายวิชาการจัดการธุรกิจร้านเสริมสวย พบว่า ในหลักสูตรได้กำหนดวิธีการวัดและประเมินผลไว้หลากหลายวิธีแก่คณะกรรมการประเมินได้มีการประชุมพิจารณาวิธีการประเมินได้ 3 วิธี พร้อมทั้งกำหนดน้ำหนักคะแนนแต่ละวิธี ดังตัวอย่างต่อไปนี้

**ตัวอย่าง** แบบประเมินแฟ้มสะสมผลงาน / สัมภาษณ์และสังเกต

**กรรมการคนที่ 1**

**เรื่อง** การจัดการธุรกิจร้านเสริมสวย จำนวน 2 หน่วยกิต

นางสาวดวงใจ มณีโชติ ระดับประถมศึกษา

|  |  |  |  |  |  |  |  |
| --- | --- | --- | --- | --- | --- | --- | --- |
| **รายการประเมิน** | **แฟ้มสะสมงาน** | | **สัมภาษณ์** | | **การสังเกต** | | **หมายเหตุ** |
| **คะแนนเต็ม** | **คะแนนที่ได้** | **คะแนนเต็ม** | **คะแนนที่ได้** | **คะแนนเต็ม** | **คะแนนที่ได้** |
| 1. วิธีการจัดตั้งและเริ่มต้นธุรกิจ | 6 | 4 | 6 | 5 | - | - |  |
| 1. การเลือกทำเลที่ตั้งร้านเสริมสวย | 6 | 6 | 6 | 6 | 10 | 9 |  |
| 1. การจัดการอนามัยสิ่งแวดล้อมร้านเสริมสวย | 6 | 5 | 6 | 5 | 10 | 9 |  |
| 1. ความรู้พื้นฐานทางการตลาด | 6 | 5 | 6 | 6 | 10 | 9 |  |
| 1. ทักษะการให้บริการ | 6 | 6 | 6 | 6 | 10 | 10 |  |
| **รวม** | **30** | **26** | **30** | **28** | **40** | **37** |  |

ลงชื่อ นิมิต ผู้ประเมิน

(นายนิมิต ชื่นชอบ)

\_\_\_\_\_\_/\_\_\_\_\_\_\_วันที่ประเมิน

**กรรมการคนที่ 2**

**ตัวอย่าง** แบบประเมินแฟ้มสะสมผลงาน / สัมภาษณ์และสังเกต

**เรื่อง** การจัดการธุรกิจร้านเสริมสวย จำนวน 2 หน่วยกิต

นางสาวดวงใจ มณีโชติ ระดับประถมศึกษา

|  |  |  |  |  |  |  |  |
| --- | --- | --- | --- | --- | --- | --- | --- |
| **รายการประเมิน** | **แฟ้มสะสมงาน** | | **สัมภาษณ์** | | **การสังเกต** | | **หมายเหตุ** |
| **คะแนนเต็ม** | **คะแนนที่ได้** | **คะแนนเต็ม** | **คะแนนที่ได้** | **คะแนนเต็ม** | **คะแนนที่ได้** |
| 1. วิธีการจัดตั้งและเริ่มต้นธุรกิจ | 6 | 5 | 6 | 6 | - | - |  |
| 1. การเลือกทำเลที่ตั้งร้านเสริมสวย | 6 | 6 | 6 | 6 | 10 | 10 |  |
| 1. การจัดการอนามัยสิ่งแวดล้อมร้านเสริมสวย | 6 | 6 | 6 | 5 | 10 | 9 |  |
| 1. ความรู้พื้นฐานทางการตลาด | 6 | 6 | 6 | 5 | 10 | 10 |  |
| 1. ทักษะการให้บริการ | 6 | 6 | 6 | 6 | 10 | 10 |  |
| **รวม** | **30** | **29** | **30** | **28** | **40** | **39** |  |

ลงชื่อ สมจิตร ผู้ประเมิน

(น.ส.สมจิตร รู้ไทย)

\_\_\_\_\_\_/\_\_\_\_\_\_\_วันที่ประเมิน

**ตัวอย่าง** แบบประเมินแฟ้มสะสมผลงาน / สัมภาษณ์และสังเกต

**กรรมการคนที่ 3**

**เรื่อง** การจัดการธุรกิจร้านเสริมสวย จำนวน 2 หน่วยกิต

นางสาวดวงใจ มณีโชติ ระดับประถมศึกษา

|  |  |  |  |  |  |  |  |
| --- | --- | --- | --- | --- | --- | --- | --- |
| **รายการประเมิน** | **แฟ้มสะสมงาน** | | **สัมภาษณ์** | | **การสังเกต** | | **หมายเหตุ** |
| **คะแนนเต็ม** | **คะแนนที่ได้** | **คะแนนเต็ม** | **คะแนนที่ได้** | **คะแนนเต็ม** | **คะแนนที่ได้** |
| 1. วิธีการจัดตั้งและเริ่มต้นธุรกิจ | 6 | 6 | 6 | 5 | - | - |  |
| 1. การเลือกทำเลที่ตั้งร้านเสริมสวย | 6 | 6 | 6 | 5 | 10 | 10 |  |
| 1. การจัดการอนามัยสิ่งแวดล้อมร้านเสริมสวย | 6 | 5 | 6 | 5 | 10 | 9 |  |
| 1. ความรู้พื้นฐานทางการตลาด | 6 | 6 | 6 | 6 | 10 | 10 |  |
| 1. ทักษะการให้บริการ | 6 | 6 | 6 | 6 | 10 | 9 |  |
| **รวม** | **30** | **29** | **30** | **28** | **40** | **38** |  |

ลงชื่อ หทัย ผู้ประเมิน

(นางหทัย แสงจันทร์)

\_\_\_\_\_\_/\_\_\_\_\_\_\_วันที่ประเมิน

**แบบประเมินความรู้และประสบการณ์เรื่อง การจัดการธุรกิจร้านเสริมสวย**

**ของ นาย/นาง/นางสาว ดวงใจ มณีโชติ ระดับ ประถมศึกษา**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **รายการประเมิน** | **แฟ้มสะสมผลงาน (30 คะแนน)** | | | | **การสัมภาษณ์ (30 คะแนน)** | | | | **การสังเกต (40 คะแนน)** | | | | **รวม**  **(30 คะแนน)** | **หมายเหตุ** |
| คนที่ 1 | คนที่ 2 | คนที่ 3 | รวม | คนที่ 1 | คนที่ 2 | คนที่ 3 | รวม | คนที่ 1 | คนที่ 2 | คนที่ 3 | รวม |
| 1. วิธีการจัดตั้งและเริ่มต้นธุรกิจ | 4 | 5 | 6 | 15 | 5 | 6 | 5 | 16 | - | - | - | - | 31 |  |
| 1. การเลือกทำเลที่ตั้งร้านเสริมสวย | 6 | 6 | 6 | 18 | 6 | 6 | 5 | 17 | 9 | 10 | 10 | 29 | 64 |  |
| 1. การจัดการอนามัยสิ่งแวดล้อมร้านเสริมสวย | 5 | 6 | 5 | 16 | 5 | 5 | 6 | 16 | 9 | 9 | 9 | 27 | 59 |  |
| 1. ความรู้พื้นฐานทางการตลาด | 5 | 6 | 6 | 17 | 6 | 5 | 6 | 17 | 9 | 10 | 10 | 29 | 63 |  |
| 1. ทักษะการให้บริการ | 6 | 6 | 6 | 18 | 6 | 6 | 6 | 18 | 10 | 10 | 9 | 29 | 65 |  |
| **รวม** |  | **29** | **29** | **84** | **28** | **28** | **28** | **84** | **37** | **39** | **38** | **114** | **282** |  |
| **เฉลี่ย** | | | | **28** |  | | | **28** |  | | | **38** | **94** |  |

**สรุป** ได้คะแนนเท่ากับ 🞏 0-49 คะแนน ให้ระดับ 0 🞏 65-69 คะแนน ให้ระดับ 2.5

🞏 50-54 คะแนน ให้ระดับ 1 🞏 70-74 คะแนน ให้ระดับ 3

🞏 55-59 คะแนน ให้ระดับ 1.5 🗹 75-79 คะแนน ให้ระดับ 3.5

🞏 60-64 คะแนน ให้ระดับ 2 🞏 80-100 คะแนน ให้ระดับ 4

\_\_\_\_\_\_\_\_\_\_\_\_\_ผู้ประเมิน

\_\_\_\_\_\_/\_\_\_\_\_\_\_วันที่ประเมิน

แบบเสนอผลขออนุมัติผลการเทียบโอน (หน้า 65)

หมายเหตุ : การตัดสินผลการประเมินยึดตามประกาศกระทรวงศึกษาธิการ

**บรรณานุกรม**

สำนักงานส่งเสริมการศึกษานอกระบบและการศึกษาตามอัธยาศัย. **คู่มือแผนการจัดการเรียนรู้รายบุคคล**. สำนักงาน กศน.จังหวัดตาก, 255

\_\_\_\_\_\_\_. **คู่มืออบรมวิทยากรกระบวนการขับเคลื่อนการจัดทำแผนการเรียนรู้รายบุคคล**. พิมพ์ครั้งที่ 1. กรุงเทพฯ : รังสีการพิมพ์,2559

\_\_\_\_\_\_\_. **แนวทางการเทียบโอนผลการเรียน หลักสูตรการศึกษานอกระบบระดับการศึกษาขั้นพื้นฐาน**.

พิมพ์ครั้งที่ 1. กรุงเทพฯ : บริษัท ไทย พับบลิค เอ็ดดูเคชั่น จำกัด, 2553

\_\_\_\_\_\_\_. **สาระการเรียนรู้ หลักสูตรการศึกษานอกระบบระดับการศึกษาขั้นพื้นฐาน พุทธศักราช 2551**.

พิมพ์ครั้งที่ 1. กรุงเทพฯ : สำนักงานกิจการ โรงพิมพ์องค์การสงเคราะห์ทหารผ่านศึก, 2555

**ภาคผนวก**

**รายชื่อผู้เข้าร่วมประชุมเชิงปฏิบัติการจัดทำแนวทางการเรียนการสอนแบบแผนการเรียนรู้รายบุคคล**

**ระหว่างวันที่ 8 – 10 กุมภาพันธ์ 2560**

**ณ ห้องประชุม 1 ชั้น 6 สำนักงาน กศน.**

|  |  |  |  |
| --- | --- | --- | --- |
| 1. | นายสุรพงษ์ | จำจด | เลขาธิการ กศน. |
| 2. | นายประเสริฐ | หอมดี | รองเลขาธิการ กศน. |
| 3. | นางตรีนุช | สุขสุเดช | ผู้อำนวยการกลุ่มพัฒนาการศึกษานอกระบบและการศึกษาตามอัธยาศัย |
| 4. | นางทองพิณ | ขันอาสา | หัวหน้าหน่วยศึกษานิเทศก์ |
| 5. | นายสุรพงษ์ | ไชยวงศ์ | ผู้อำนวยการสำนักงาน กศน.จังหวัดตาก |
| 6. | นางสาวนุรัต | วรกฎ | ผู้อำนวยการ กศน.อำเภอแวงใหญ่ จังหวัดขอนแก่น |
| 7. | นางจิรัชยา | เฟื่องฟูรัตน์ | ผู้อำนวยการ กศน.อำเภอสามโก้ จังหวัดอ่างทอง |
| 8. | นางอมรา | เหล่าวิชยา | ศึกษานิเทศก์ สำนักงาน กศน.จังหวัดพิจิตร |
| 9. | นางมัณฑนา | กาศสนุก | ครู ชำนาญการพิเศษ กศน.อำเภอเมือง จังหวัดแม่ฮ่องสอน |
| 10. | นายกำจร | หัดไทย | นักวิชาการศึกษาชำนาญการ สำนักงาน กศน.จังหวัดกำแพงเพชร |
| 11. | ว่าที่ ร.ต.เกียรติชัย | เกษาพร | นักวิชาการศึกษา สำนักงาน กศน.จังหวัดกำแพงเพชร |
| 12. | นางสาวพรรณี | ทรงสุข | ครู กศน.ตำบล อำเภอคลองเขื่อน จังหวัดฉะเชิงเทรา |
| 13. | นางสาวพิชญา | เฉื่อยฉ่ำ | ครู กศน.ตำบล อำเภอบางมูลนาก จังหวัดพิจิตร |
| 14. | นางญาณิศา | สุขอุดม | กลุ่มพัฒนาการศึกษานอกระบบและการศึกษาตามอัธยาศัย |
| 15. | นางนุสรา | สกลนุกรกิจ | กลุ่มพัฒนาการศึกษานอกระบบและการศึกษาตามอัธยาศัย |
| 16. | นางสาววรรณพร | ปัทมานนท์ | กลุ่มพัฒนาการศึกษานอกระบบและการศึกษาตามอัธยาศัย |
| 17. | นางกมลทิพย์ | ช่วยแก้ว | กลุ่มพัฒนาการศึกษานอกระบบและการศึกษาตามอัธยาศัย |
| 18. | นายกิตติพงศ์ | จันทวงศ์ | กลุ่มพัฒนาการศึกษานอกระบบและการศึกษาตามอัธยาศัย |
| 19. | นางสุกัญญา | กุลเลิศพิทยา | กลุ่มพัฒนาการศึกษานอกระบบและการศึกษาตามอัธยาศัย |
| 20. | นางสาวชาลินี | ธรรมธิษา | กลุ่มพัฒนาการศึกษานอกระบบและการศึกษาตามอัธยาศัย |
| 21. | นางวรรณี | ศรีศิริวรรณกุล | กลุ่มพัฒนาการศึกษานอกระบบและการศึกษาตามอัธยาศัย |

**รายชื่อผู้เข้าร่วมประชุมเชิงปฏิบัติการบรรณาธิการแนวทางการจัดการเรียนการสอน**

**แบบแผนการเรียนรู้รายบุคคล**

**ระหว่างวันที่ 22 – 24 มีนาคม 2560**

**ณ โรงแรมนนทบุรีพาเลซ จังหวัดนนทบุรี**

|  |  |  |  |
| --- | --- | --- | --- |
| **ส่วนกลาง** | | | |
| 1. | นายกฤตชัย | อรุณรัตน์ | เลขาธิการ กศน. ประธาน |
| 2. | นายประเสริฐ | หอมดี | ผู้ตรวจราชการกระรวงศึกษาธิการ ปฏิบัติหน้าที่รองเลขาธิการ กศน. |
| 3. | นางศุทธินี | งามเขตต์ | ผู้เชี่ยวชาญเฉพาะด้านพัฒนาหลักสูตร |
| 4. | นางสาวโสมอุษา | เลี้ยงถนอม | ผู้เชี่ยวชาญเฉพาะด้านเผยแพร่ทางการศึกษา |
| 5. | นางตรีนุช | สุขสุเดช | ผู้อำนวยการกลุ่มพัฒนาการศึกษานอกระบบและการศึกษาตามอัธยาศัย |
| 6 | นางสาวจรรยา | สิงห์ทอง | ศึกษานิเทศก์ชำนาญการพิเศษ |
| **ส่วนภูมิภาค** | | | |
| **ภาคเหนือ** | |  |  |
| 7. | นางเบญจมาศ | สระทองหย่อม | ผู้อำนวยการ กศน.อำเภอโพทะเล จังหวัดพิจิตร |
| 8. | นางอมรา | เหล่าวิชยา | ศึกษานิเทศก์ชำนาญการพิเศษ สำนักงาน กศน.จังหวัดพิจิตร |
| 9. | นางสาวณัฏณิชา | คุ้มจุ้ย | ครู กศน.ตำบลท่านั่ง อำเภอโพทะเล จังหวัดพิจิตร |
| 10. | นางเฉลา | เขียวเขิน | ครู กศน.ตำบล อำเภอสามง่าม จังหวัดพิจิตร |
| **ภาคกลาง** | |  |  |
| 11. | นายสุบิน | ผลอนุรักษ์วงศ์ | ผู้อำนวยการ กศน.อำเภอท่าหลวง จังหวัดลพบุรี |
| 12. | นางอุทัยวรรณ | โพธิ์กระจ่าง | ผู้อำนวยการ กศน.อำเภอเมือง จังหวัดชัยนาท |
| 13. | นางจิรัชยา | เฟื่องฟูรัตน์ | ผู้อำนวยการ กศน.อำเภอสามโก้ จังหวัดอ่างทอง |
| 14. | นางสาวพัชรา | จงโกรย | ศึกษานิเทศก์ชำนาญการพิเศษ สำนักงาน กศน. จังหวัดลพบุรี |
| 15. | นางนฤมล | อันตะริกานนท์ | ศึกษานิเทศก์ชำนาญการพิเศษ สำนักงาน กศน.จังหวัดชัยนาท |
| 16. | นางสาววิราภรณ์ | ชะม้อย | ครูชำนาญการ กศน.อำเภอหนองมะโมง จังหวัดชัยนาท |
| 17. | นางจตุพร | ศรีลานคร | ครู กศน.อำเภอบ้านหมี่ จังหวัดลพบุรี |
| 18. | นายจีรศักดิ์ | รู้กิจนา | ครู กศน.ตำบลสี่คลอง อำเภอเมือง จังหวัดลพบุรี |
| **ภาคตะวันออกเฉียงเหนือ** | |  |  |
| 19. | นางสาวนุรัต | วรกฎ | ผู้อำนวยการ กศน.อำเภอแวงใหญ่ จังหวัดขอนแก่น |
| 20. | นางสาวกนกณัฐ | ซ้อนพุดซา | ผู้อำนวยการ กศน.อำเภอศีขรภูมิ จังหวัดสุรินทร์ |
| 21. | นางศิริพร | มีพร้อม | ศึกษานิเทศก์ชำนาญการพิเศษ สำนักงาน กศน.จังหวัดสุรินทร์ |
| 22. | นางสาวณัฎฐพัชร์ | สายไทย | ครู กศน.อำเภอลำดวน จังหวัดสุรินทร์ |
| 23. | นายเชวงศักดิ์ | นวลพุดซา | ครู กศน.ตำบลทับทัน อำเภอสังขะ จังหวัดสุรินทร์ |
| **ภาคใต้** |  |  |  |
| 24. | นางเพียงใจ | หอยสังข์ | ผู้อำนวยการ กศน.อำเภอนาโยง จังหวัดตรัง |
| 25. | นางสาวสุดา | หาญวัฒนกุล | ศึกษานิเทศก์ชำนาญการพิเศษ สำนักงาน กศน.จังหวัดตรัง |
| 26. | นางสาวจุฑามาศ | แก้วมี | ครูชำนาญการ กศน.อำเภอนาโยง จังหวัดตรัง |
| 27. | นางคนึงนิจ | หนูนุ่ม | ครู กศน.ตำบลนาข้าวเสีย อำเภอนาโยง จังหวัดตรัง |
| **ภาคตะวันออก** | |  |  |
| 28. | นางรุ่งอรุณ | บุตรสิงห์ | ผู้อำนวยการ กศน.อำเภอบ้านโพธิ์ จังหวัดฉะเชิงเทรา |
| 29. | นายอนันต์ | เฟื่องทอง | ศึกษานิเทศก์ชำนาญการพิเศษ สำนักงาน กศน.จังหวัดฉะเชิงเทรา |
| 30. | นางวาสนา | รุนเจริญ | ครู กศน.อำเภอแปลงยาว จังหวัดฉะเชิงเทรา |
| 31. | นางสาวพรรณี | ทรงสุข | ครู กศน.ตำบลบางตลาด อำเภอคลองเขื่อน จังหวัดฉะเชิงเทรา |
| **กลุ่มพัฒนาการศึกษานอกระบบและการศึกษาตามอัธยาศัย** | | | |
| 32. | นางสาววรรณพร | ปัทมานนท์ | นักวิชาการศึกษาชำนาญการพิเศษ |
| 33. | นางญาณิศา | สุขอุดม | นักวิชาการศึกษาชำนาญการพิเศษ |
| 34. | นางนุสรา | สกลนุกรกิจ | นักวิชาการศึกษาชำนาญการพิเศษ |
| 35. | นางกมลทิพย์ | ช่วยแก้ว | นักวิชาการศึกษาชำนาญการพิเศษ |
| 36. | นายกิตติพงศ์ | จันทวงศ์ | นักวิชาการศึกษาชำนาญการ |
| 37. | นางสุกัญญา | กุลเลิศพิทยา | เจ้าพนักงานธุรการชำนาญงาน |
| 38. | นางสาวชาลินี | ธรรมธิษา | นักวิชาการศึกษา |
| 39. | นางวรรณี | ศรีศิริวรรณกุล | นักวิชาการศึกษา |
| 40. | พนักงานขับรถยนต์ |  |  |

**รายชื่อคณะทำงาน**

|  |  |  |  |
| --- | --- | --- | --- |
| **คณะที่ปรึกษา** | | | |
|  | นายกฤตชัย | อรุณรัตน์ | เลขาธิการ กศน. |
|  | นายประเสริฐ | หอมดี | ผู้ตรวจราชการกระรวงศึกษาธิการ ปฏิบัติหน้าที่รองเลขาธิการ กศน. |
|  | นางศุทธินี | งามเขตต์ | ผู้เชี่ยวชาญเฉพาะด้านพัฒนาหลักสูตร |
| **คณะทำงาน** | | | |
|  | นางตรีนุช | สุขสุเดช | ผู้อำนวยการกลุ่มพัฒนาการศึกษานอกระบบและการศึกษาตามอัธยาศัย |
|  | นางสาววรรณพร | ปัทมานนท์ | นักวิชาการศึกษาชำนาญการพิเศษ |
|  | นางกมลทิพย์ | ช่วยแก้ว | นักวิชาการศึกษาชำนาญการพิเศษ |
|  | นายกิตติพงศ์ | จันทวงศ์ | นักวิชาการศึกษาชำนาญการ |
|  | นางสาวชาลินี | ธรรมธิษา | นักวิชาการศึกษา |
|  | นางวรรณี | ศรีศิริวรรณกุล | นักวิชาการศึกษา |